
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

Par betona markas precizēšanu
Lūdzam precizēt, vai norādītā prasība tiks uzskatīta par izpildītu arī gadījumā, ja pretendenta vai atbildīgā būvdarbu vadītāja pieredzē uzrādītā betonēšana veikta ar betona marku, kas pēc stiprības klases ir vienāda vai augstāka par C35/45 (piemēram, C40/50, C45/55 u.tml.), ņemot vērā, ka augstākas stiprības klases betons tehniski pilnībā nodrošina zemākas markas betonam noteiktās prasības un pretendenta spēju veikt attiecīgos darbus.

Ja pasūtītājs uzskata, ka prasība attiecas tieši un tikai uz C35/45 marku, lūdzam pamatot šādas specifiskas prasības nepieciešamību, jo tā var nepamatoti sašaurināt potenciālo pretendentu loku, neietekmējot spēju kvalitatīvi izpildīt līguma priekšmetu.

Atbilde:

Pasūtītājs skaidro, ka pretendents var kvalificēties ar līdzvērtīgas vai augstākas stiprības klases betona marku.

Jautājums:
Par objektu, kurā gūta betonēšanas pieredze
Nolikuma 3.4.1., 3.4.2., 3.4.3.,3.4.4., 3.4.5. un 3.4.6.punkta ievaddaļā noteikts, ka pretendentam / atbildīgajam būvdarbu vadītājam jābūt pieredzei 2 (divos) pilsētas vai apdzīvotas vietas ielu pārbūves, izbūves vai atjaunošanas objektos, un attiecīgie apakšpunkti (t.sk. par C35/45 betonēšanu) jāizpilda šo pašu divu objektu ietvaros.

Lūdzam skaidrot, vai betonēšanas ar C35/45 (vai augstākas markas) betonu pieredzi drīkst apliecināt arī ar atsevišķu, trešo objektu, kas nav viens no diviem uzrādītajiem ielu pārbūves/izbūves objektiem – piemēram, ar tilta būvniecības, pārbūves vai atjaunošanas objektu, kurā veikta betonēšana attiecīgajā apjomā, taču kurš pats par sevi neatbilst "ielas pārbūves/izbūves" objekta definīcijai.

Ņemot vērā, ka nozīmīgi betonēšanas darbi (t.sk. ar augstas stiprības betonu) tipiski tiek veikti tieši tiltu un inženierbūvju objektos, uzskatām, ka šādas pieredzes pieļaušana no atsevišķa objekta būtiski nemazinātu prasības mērķi (pārliecināties par pretendenta faktisko pieredzi attiecīgo darbu veikšanā), vienlaikus nodrošinot plašāku un godīgāku konkurenci.

Atbilde:


Pasūtītājs skaidro, ka betonēšanas pieredzi pretendents drīkst apliecināt ar atsevišķu (trešo) objektu, piemēram ar tilta būvniecības, pārbūves vai atjaunošanas objektu.
